טירת אמבר

**‎תפריט האתר: אמבר , פרקי הסיפור , דמויות , בני המשפחה , ממשל ומשטר , ההיסטוריה המוכרת , גאוגרפיה ומקומות , כוחות, החיים היקום וכל השאר**

   טירת אמבר מקום המשכן של המלך אוברון ומשפחתו. היא משקיפה על העיר אמבר.

טירת אמבר או ארמון אמבר לא נבנתה על מנת לשמש רק כמקום מגורים למשפחה המלכותית. אוברון בנה את הארמון כחלק מתוכניתו להפוך להיות מרכז מלכות ושלטון אמברי, על מנת לרכז את הכח הפוליטי ביד המלך במקום לאצולה, ולהפוך את העיר אמבר למרכז תרבותי רב עוצמה, שיעורר הערצה, הערכה וחשש ויהפוך להיות מודל לחיקוי בכל ממלכות המעגל הזהוב.

על מנת לעשות זאת הוא בחר את מיקום הארמון בקפידה, מחוץ לעיר אמבר אך לא מרוחק מדי ממנה, על מנת לגרום לאצילי הממלכה לעלות לרגל אל משכן המלך. במקום לחיות בקרבם בעיר, הוא הכריח את אצולת המדינה לנטוש את בתיהם, עסקיהם ושעשועיהם ולהפוך להיות קהל האורחים של המלך - אם ברצונם לזכות בחסדיו.

המטרה הושגה, ובעת מלכותו של אוברון היווה הארמון את מרכז האדמיניסטרציה והשלטון של אמבר. החדר המרכזי בארמון - "חדר השינה של המלך" ("Chambre du Roi"), היווה למעשה מרכז השלטון של אמבר, והמקום בו הוחלט על כל הפעולות השלטוניות. אצילי אמבר נוהגים להגיע לטירה ולהשתכן בה, על מנת להיות קרובים אל חצר המלוכה, לקבל ממנה טובות הנאה ולהשפיע עליה. ריכוזיות זו היוותה הבסיס לריכוזיותו של השלטון האמברי בידי המלך, והשליטה הקרובה של המלך באציליו בהיותם בארמון איפשרה לו למנוע מהאצילים להתנגד למגמות הריכוזיות.

כמו כן, אוברון קבע את מהלך החיים באמבר בקפידה, ושיגרת היום מלאה לעייפה בטקסים, בגינונים, בהחלפת תלבושות, סעודות ומחוות שונות הסובבים סביב המלך. אצילי הממלכה שהשתכנו בטירת אמבר מבלים את זמנם בשעשועים המועדפים על המלך, מסיבות, נשפים, ארוחות, קונצרטים ובעיקר עוסקים ברכילות ובניסיון להתחנף למלך.

מבקרים רבים בארמון נדהמים מגודלו ופארו של הארמון. השפעת הארמון ועושרו גדולה ומקיפה לא רק את אמבר אלא את כל ממלכות המעגל הזהוב.

הארמון מציג את אוברון כמלך עוצמתי ביותר ומושא לקנאת כל מלכי ממלכות המעגל הזהוב, אשר ניסו ליצור העתקים של הארמון בארצותיהם.

בכל הקשור למלחמות הפנים בין המלוכה לאצולה, הארמון הפך את אצילי אמבר לכנועים ומחפשים את קרבת המלך, שבעבורה עזבו את שעשועי העיר אמבר והפכו את הארמון למרכז התרבותי של אמבר. הדבר איפשר יצירת שלטון ריכוזי אחד בידי המלך תוך החלשת האצולה בפרובינציות. שלטון ריכוזי זה אפשר, שנים מאוחר יותר, את הקמת האדמיניסטרציה הריכוזית של אמבר.

לארמון יש השפעה רבה הן על הארכיטקטורה, הן על עיצוב הפנים והן על האומנות באמבר בפרט ובממלכות המעגל הזהוב בכלל. הארמון נבנה כחלון ראווה של יכולות אמבר בתחומי הארכיטקטורה, העיצוב והאומנות, וגרמו לגל של הערצה וחיקויים בכל ממלכות המעגל הזהוב.

## אתרים בעלי חשיבות בארמון

**הסוויטות המלכותיות** - מקום המגורים של הנסיכים, בכל סוויטה שלושה חדרים.

**הסוויטה של המלך** - מורכבת ממכלול של שבעה חדרים, שכל אחד מהם מוקדש לאחד מכוכבי הלכת הידועים. על תקרות החדרים מצוירות סצנות מהמיתולוגיה; תקרות המלך הציגו דמויות גבריות.

**הסוויטה של המלכה** - מורכבת ממכלול של שבעה חדרים. על תקרות החדרים מצוירות סצנות מהמיתולוגיה; בתקרות המלכה מצוירות דמויות נקבות.

**חדר הדגם** - במרתפים העמוקים של אמבר מצוי חדר הדגם. כדי להגיע אליו יש לצעוד במורד מדרגות ספיראליות כחצי שעה ומשם במבוך של מסדרונות אל חדר הדגם.

**חדרי הכלא** - במרתפים העמוקים של אמבר מצויים תאי כלא בהם מוחזקים אסירים שהמלך מצא לנכון לכלוא.

**אולם המראות** (Galerie des Glaces) - הוא אולם גדול בארמון, שנחשב לאחד האולמות היפים בו. דוורקין יצר את כלל המראות ומסגרות המראות שבחדר זה ואוברון הורה למעצב ואדריכל שארל לה ברון לצייר את המעשים הגדולים שלו על תקרת האולם. 30 תמונות צוירו על התקרה בהם מתואר המלך כשליט המנצח על מדינות ממלכות המעגל הזהוב ועל אויבי אמבר.

**גני אמבר -** הם הדוגמה הקלאסית ביותר לסגנון הגן האמברי. הגנים אשר תוכננו על ידי אנדרה לה-נוטרה פרוסים על פני מאות מטרים המטופחים ברובם בצמחייה, שבילים, תעלות מים ומזרקות. בדומה לשאר הארמון הגנים משקפים תפישה תרבותית שאפיינה את האריסטוקרטיה האמברית של עליונות האדם על הטבע וניצחון השכלתנות. על אף גודלם, הגנים מאופיינים בצירים ישרים וסימטריים, חלוקה גאומטרית מאוד של השטח, וצורות גיזום וטיפוח מיוחדות של הצמחייה השומרות עלייה ישרה.

**גלורייטה** - שדרת עמודים בעלת קשתות, בארכיטקטורה נאו-קלאסית, שעוצבה על ידי פרדיננד פון הוהנברג, היא התהילה המפארת את הגבעה מאחורי הארמון.

**הגנים הבוטניים** - אוסף עצום של צמחים אקזוטיים פורח בחממה הטרופית המפוארת.

**מוזיאון הכרכרות** - בבית ספר החורף לרכיבה נמצאים המרכבות, מזחלות וכיסאות אפריון, אשר שימשו להובלת המשפחה המלכותית.

**המבוך** - המבוך הוא רכיב מועדף ברבים מהגנים האמברים המפוארים.

**מזרקת נפטון** - מזרקה ואגן שופעי חיוניות למרגלות הגבעה, המציג את בני משפחת המלוכה;

**הגלירה** - אולם גדול בו מצגים ציורים של בני המשפחה וכן מתנות לתצוגה שקיבל המלך.

**הקפלה המלכותית**- היא חדר פולחן, סוג של כנסייה קטנה לשירות האישי של האורחים. הקפלה משלבת אדריכלות כנסייה מלכותית בסגנון גותי עם סגנון הבארוק. תקרת הקפלה מורכבת על ידי קמרון רצוף, מחולק לשלושה ציורי קיר על ידי אנטואן קופל, שארל דה לה פוסה וז'אן ז'ובנה.

**סלון השפע** - סלון השפע הוא החדר המקדים לאולם הנשפים המלכותי המציג את אוסף התכשיטים והחפצים הנדירים של המלך.

**אולם הנשפים המלכותי** - אולם עצום ממדים בו המלך עורך את הנשפים והטקסים המלכותיים.

**הסלון של ונוס** - סלון זה משמש להגשת ארוחות קלות במהלך קבלת פנים בערב. המאפיין העיקרי בחדר זה הוא פסלו של אוברון בגודל טבעי של בתלבושת של קיסר. על התקרה במסגרת אובלית מוזהבת ציור נוסף ונוס ופיסול מסביב לתקרה ממחישים נושאים מיתולוגיים.

**הסלון של מרקורי** - סלון לנגינה ולימוד ריקוד. ציורי התקרה של האמן ז'אן בפטיסט דה שמפיין מתארים את האל מרקורי במרכבתו, המצויר על ידי תרנגול, ואת הנסיכים פינדו ואוסריק מוקפים בחוקרים ופילוסופים. שעון האוטומט נוצר עבור המלך על ידי יצרן השעונים המלכותי אנטואן מורנד מבגמה. כאשר הוא מצלצל בשעה, דמויות של המלך והמלכה המנוחה פאילה יורדות מענן.

**הסלון של מארס** - הסלון של מארס משמש את השומרים המלכותיים (הכלבים), והוא היה מעוטר על פי נושא צבאי עם קסדות וגביעים. הוא הפך לחדר קונצרטים, עם גלריות למוזיקאים משני הצדדים. דיוקנאות של אוברון ומלכתו המנוחה קלריסה, מעטרים את החדר היום.

**הסלון של אפולו** - הוא חדר הכס המלכותי של המלך, והוא החדר הרשמי של אוברון לקבלת אורחים. כס המלכות כסוף בגובה שמונה מטרים נישא בסלון זה. הציור המרכזי על התקרה, מאת שארל דה לה פוסה, מתאר את מרכבת השמש של אוברון, נמשך בארבעה סוסים ומוקף בארבע עונות השנה.

**הסלון של סימנאה** - הסלון של סימנאה משמש את בני המשפחה כחדר ביליארד, ויש בו גלריות שמהן יכלו אנשי החצר לצפות במשחק. עיטור הקירות והתקרה מתארים סצנות מחייה של סימאנה.

**מבנה האופרה המלכותית** **של אמבר** - ממוקמת בקצה האגף הצפוני. מבנה האופרה נבנה כמעט כולה מעץ, מה שגם העניק לה אקוסטיקה איכותית מאוד. העץ נצבע כדי להידמות לשיש, והתקרה עוטרה בציורים של בני המשפחה.

## איזכורים:

> "Corwin," Luke said, "Did the Hall of Mirrors show up a lot when you were a kid?"
>
>
> "No," I said.
>
>
> "Hardly ever, when I was growing up either," Flora said. "It's only in recent years that it's become this active. Almost as if the place were waking up."
>
>
> "The place?" Luke said.
>
>
> "Almost as if there's another player in the game," she responded.
>
>
> "Who?" I demanded, causing a pain in my gut.
>
>
> "Why, the castle itself, of course," she said.
>
>
>
> *Luke, Corwin, and Flora, **Hall of Mirrors***
>
>